jkorsvik/nowiki_second_scrape_merged huggingface dataset:
Daniël Perez

Daniël Perez (født 26. oktober 1981) er en nederlandsk handikappet bocciaspiller, som konkurrerer i klassen BC1, som er en av klassene for utøvere med cerebral parese. 
Han har cerebral parese, som skyldes oksygenmangel ved fødselen. Han har spanske foreldre. 


== Idrettskarriere ==
2013Perez debuterte internasjonalt ved EM i boccia 2013. Der fikk han bronse individuelt i klassen BC1, etter at han vant bronsefinalen 6-0 over Katarina Curinova.
2014Ved VM i boccia 2014 fikk han bronse, etter at han vant alle kampene i gruppespillet, men tapte semifinalen mot David Smith, som ble hans eneste tap i dette mesterskapet. Han vant bronsefinalen 3-2 over thailandske Pattaya Tadtong. 

2015Han kom på 5.-plass lagkonkurransen BC1-2 ved EM i boccia 2015, men var nummer 1 på verdensrankingen i klassen BC1 ved utgangen av 2015. 

2016Ved VM i boccia 2016 kom han på 12.-plass individuelt. Han deltok også ved Paralympiske sommerleker 2016, der han spilte seg fram til finalen, der han tapte 0-5 for britiske David Smith. I lagkonkurransen i klassen BC1-2 spilte han sammen med Bernd Meints og Judith Bulthuis, og disse kom på 12.-plass. 


== Referanser ==


== Eksterne lenker ==
(en) Profil hos IPC
(en) Profil hos Rio 2016 Arkivert 3. oktober 2016 hos Wayback Machine.
(en) IPC - Resultater Rio 2016
(nl) Profil hos Team NL
Liste over offentlige forsknings- og innovasjonsstøtteordninger

Liste over offentlige forsknings- og innovasjonsstøtteordninger inneholder ulike offentlige støtteordninger til forskning og innovasjon, herunder betegnelser på anlegg og institusjoner slik som inkubator, såkornfond, næringsklynge og senter for fremragende forskning.


== Norge ==
«innovation clusters»
«arena-klynger»
«Norwegian centres of expertise»
«global centres of expertise»
«sentre for fremragende forskning»
«sentre for fremragende utdanning»
«sentre for forskningsdrevet innovasjon»
«forskningssentre for miljøvennlig energi»
«katapult-sentre»


== Sverige ==
«VINN excellence center»


== Storbritannia ==
«catapult centre»


== Referanser ==
Le Touquet-Paris-Plage

Le Touquet-Paris-Plage (IPA-fr|lə tu.kɛː pa.ʁi plaʒ|pron), ofte bare kalt Le Touquet, er en kommune nær Boulogne-sur-Mer i departementet Pas-de-Calais i Nord-Frankrike. Den har en befolkning på 5 355. I løpet av sommersesongen kommer det opptil 250 000 ferierende til Le Touquet.


== Historie ==
Hippolyte de Villemessant (1812-1879), grunnlegger og eier av Parisavisen Le Figaro, knyttes til Le Touquet. Da han etablerte seg på stedet var et på et område med øde sanddyner og skog - del av en jakteiendom. Navnet kommer fra et ord i den lokale dialekt som betyr «hjørnet», og det ble opprinnelig bare brukt om området av kysten i nærheten. Det ble kjent som «Paris ved havet», og strenge byggeforskrifter oppfordret de mest talentfulle arkitekter til å skape en fantasifull og innovativ bebyggelse.


== Le Touquet og rike briter ==
I 1902 kjøpte Allen Stoneham og John Whitley tomter her gjennom sitt selskap Le Touquet Syndicate Ltd, og var medvirkende i å utvikle byen til et golf- og gambling feriested. I 1909 flyktet  H. G. Wells og Amber Reeves til å Le Touquet etter en mislykket bryllupsdag. De dro tilbake til Storbritannia etter noen uker, selv om Amber senere fødte datter, Anna-Jane Blanco, etter at forholdet var avsluttet.
Under det meste av Første verdenskrig var Le Touquet stedet hvor Hertuginnen av Westminster etablerte et britisk Røde Kors hospital for sårede britiske soldaterr. Det kanadiske stasjonære sykehuset var den første kanadiske enhet til å etablere seg på fransk jord. Det etablerte seg på Hotel du Golf i Le Touquet
På 1920-tallet tilbragte Noël Coward og andre sofistikerte englendere tid her. De bygde fremragende villaer i en stil som var et ekko av tradisjonell og ultramoderne innenlandsk stil. Idag tilbyr byens turistkontor organiserte turer for å se disse fremragende eksempler på den nasjonale byggestil fra det 19. og 20. århundre som nå er bevart og beskyttet. Sayaji Rao III Gaekwar av Baroda eide også et hus her. og P. G. Wodehouse bodde i Le Touquet fra 1934 til 1939.


== Sport ==
Hvert år i februar arrangeres et off-road motorsykkel-race kalt Enduro du Touquet langs stranden og gjennom sanddynene med deltagelse av om lag 1 000 motorsykler, firehjulinger og 250 000 tilskuere.


== Befolkningsutvikling ==
Antall innbyggere i kommunen Le Touquet-Paris-Plage


== Referanser ==


== Eksterne lenker ==
(fr) Offisielt nettsted 
(en) Le Touquet-Paris-Plage – kategori av bilder, video eller lyd på Commons 
Kommunedata INSEE
Ramil Sjejdajev

Ramil Tejmurovitsj Sjejdajev (russisk: Рамиль Теймурович Шейдаев, aserbajdsjansk: Ramil Teymur oğlu Şeydayev, født 15. mars 1996) er en russiskfødt russisk-aserbajdsjansk fotballspiller som spiller for Sabah FC.


== Landslaget ==
4. september 2016 fikk han sin første landskamp for Aserbajdsjan mot San Marino.


== Referanser ==


== Eksterne lenker ==
(en) Ramil Sjejdajev – FIFA 
(en) Ramil Sjejdajev – UEFA 
(en) Ramil Sjejdajev – Transfermarkt 
(en) Ramil Sjejdajev – national-football-teams.com 
(en) Ramil Sjejdajev – WorldFootball.net 
(en) Ramil Sjejdajev – Soccerway 
(en) Ramil Sjejdajev – EU-Football.info 
(tr) Ramil Sjejdajev – Mackolik.com 
(en) Ramil Sjejdajev – Tyrkias fotballforbund 
(en) Ramil Sjejdajev – FBref
Sigurd Jarlssons runer

Sigurd Jarlssons runer er en runeinnskrift som ble ristet i dørkarmen på Vinje stavkirke av Sigurd Jarlsson i borgerkrigstida (1130-1240). Kirken ble revet i 1796, men karmen med innskriften ble bevart, og er i dag kjent som N170 Vinje kirke I (der N170 henviser til nummereringen i Norges innskrifter med de yngre runer).


== Innskriften ==
Innskriften skildrer tumultene i borgerkrigstiden, da kong Sverre gjorde krav på kongemakten og tok opp kampen mot kong Magnus Erlingsson og den mektige faren hans, lendmannen Erling Skakke fra Etne i Hordaland. Erling falt i slaget på Kalvskinnet ved Trondheim i 1179, og Magnus i slaget ved Fimreite i Sogn i 1184. Men hans bror Sigurd Jarlsson fortsatte kampen. Han var i Vinje, underveis til Danmark, da han ristet runene. Omskrevet til latinske bokstaver ser runeinnskriften slik ut:

sigurþr : ialssun : ræist : runer : þesar : lougar : dagen : æftir : botolfs : mæso : er : an : flyþi : higat : akte : uildi : æigi : gaga : til : sætar : uiþ : suærri : foþurbana : sin : akte : brøþraPå moderne norsk:

Sigurd Jarlsson ristet disse runene lørdag etter Bottolfsmesse da han flyktet hit og ikke ville gå til forlik med Sverre, sin fars og sine brødres banemann.Ved å sammenligne de historiske kildene har en gjettet at denne lørdagen etter Botolvsmesse må ha vært 21. juni 1197.


== Runekyndig aristokrati ==
Innskriften dokumenterer at aristokratiet fremdeles hadde kunnskap om runer 200 år etter at det latinske alfabetet var innført. Sigurd viser at han er en erfaren og sikker runerister.


== Frillesønn ==
Snorre Sturlason forteller i Magnus Erlingssons saga at Erling Skakke underordnet seg kong Valdemar av Danmark mot å få Viken til len. Erling fikk da jarletittel, og beholdt den livet ut. Han hadde fire frillesønner med tre ulike kvinner; den ene het Reidar og den andre Ogmund, og de to hadde hver sin mor. Den tredje het Finn og den fjerde Sigurd.


== Referanser ==


== Litteratur ==
Olsen, Magnus 1951 Norges innskrifter med de yngre runer 2 - Vestfold, Buskerud og Telemark, s 264-268
Spurkland, Terje 2000, Tale og skrift ved et tusenårsskifte - historien gjentar seg? Artikkel i tidsskriftet Frykter nr. 229 år 2000, s. 29-30.
Snorre Sturluson: Norges kongesagaer, Det Norske Samlaget, 1979, s. 671-672. ISBN 82-525-0657-7.
Skräddargränd

Skräddargränd er et smug i Gamla stan i Stockholm, som går fra Västerlånggatan til Stora Nygatan.


== Historikk ==

Bakgrunnen for navnet er at skreddernes laug hadde sitt hus i Pandora-kvartalet i Skräddargränden nr. 2 mellom 1627 og 1842. Siden Gustav II Adolfs tid hadde de tillatelse til å ha et skjenkested for vin i huset. Her hadde skredderne Källaren Druvan, Förgylda Drufvan eller Vindrufvan som noen ganger også kalles Skreddare krogen.
Tidligere navn for smuget var Bredgränd som forekommer fra slutten av 1400-tallet. Førsteleddet bred har sannsynligvis sin bakgrunn i at dette smuget var noe bredere enn de nærmeste smugene lenger nord.På hjørnet Skräddargränd / Stora Nygatan lå Apoteket Kronan mellom 1891 og 1924. Apotekets emblem, to løver som flankerte Karl XIIs kronte speilmonogram, var satt opp på hushjørnet innenfor Skräddargränd.


== Se også ==
Pandora-kvartalet
Gater og torg i Gamla stan


== Referanser ==


== Litteratur ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. side 54. Libris 7269073. ISBN 91-38-90777-1


== Eksterne lenker ==
(en) Skräddargränd – kategori av bilder, video eller lyd på Commons
Japansk encefalitt

Japansk encefalitt er en viral zoonose som spres via Culex-mygg. Selve viruset stammer fra flavivirus-slekten. Sykdommen har en inkubasjonstid på mellom 3-14 dager.
Japansk encefalitt er den vanligste encefalittsykdommen i Asia, med opp til 70 000 årlige rapporterte smittede. Viruset har også brutt ut i USA og i stillehavsområder. Sykdommen finnes vanligvis i rurale områder, mens urbane områder er påfallende lite plaget, hovedsakelig fordi dyrehold er mindre vanlig i disse områdene. Letaliteten blant dem som utvikler encefalitt ligger på 35 %.
Det er utviklet tre vaksiner mot japansk encefalitt: SA14-14-2, IC51 (i Australia og New Zealand kalles denne JESPECT, mens den i resten av verden går under navnet IXIARO) og ChimeriVax-JE (IMOJEV). Alle vaksinene er baserte på genotype III av viruset. Siden 1954 har vaksinering mot sykdommen inngått i barnevaksinasjonsprogrammet i Japan, og den er i senere tid også blitt en del av barnevaksinasjonsprogrammene i Sør-Korea, Kina, Taiwan og Thailand.
Sykdommen kan påvises ved å måle antistoffpåvisning i serum eller ved nukleinsyreamplifiseringstester (PCR).


== Referanser ==
Arif Dashdemirov

Arif Dashdemirov (født 10. februar 1987) er en aserbajdsjansk fotballspiller som spiller for den aserbajdsjanske klubben FK Qarabağ Ağdam.


== Referanser ==


== Eksterne lenker ==
(en) Arif Dashdemirov – UEFA 
(en) Arif Dashdemirov – Transfermarkt 
(en) Arif Dashdemirov – national-football-teams.com 
(en) Arif Dashdemirov – Soccerway 
(en) Arif Dashdemirov – EU-Football.info 
(en) Arif Dashdemirov – FBref
Forskrift om bortvisning og utvisning av personer fra Svalbard

Forskrift om bortvisning og utvisning av personer fra Svalbard er en norsk forskrift som gir Sysselmesteren på Svalbard myndighet til å bortvise og utvise personer fra Svalbard. Forskriften ble fastsatt ved kongelig resolusjon 3. februar 1995 med rettslig grunnlag i svalbardloven § 4, som blant annet gir Kongen i statsråd hjemmel til å fastsette regler om utvisning og offentlig orden på Svalbard.Reglene i forskriften skiller ikke mellom norske og andre borgere, idet Svalbardtraktaten gir traktatlandenes borgere samme rett til tilgang på Svalbard som norske borgere. Den norske utlendingsloven og utlendingsforskriften gjelder ikke på Svalbard.Forskriften gir Sysselmesteren på Svalbard myndighet til å bortvise personer som ikke er i stand til å ta vare på seg selv eller som ikke har tilstrekkelige midler til å oppholde seg eller mulighet til å ernære seg på lovlig måte på Svalbard.


== Referanser ==


== Eksterne lenker ==
Lovdata
Varto

Varto er en by med 31 187 innbyggere (2015) i den tyrkiske provinsen Muş. Den ligger nord for Muş, sør for Tekman, sørvest for Hınıs, øst for Karlıova og vest for Bulanık.


== Referanser ==
Bulanık

Bulanık er en by med 82 205 innbyggere (2015) i den tyrkiske provinsen Muş. Den ligger nord for Ahlat, sør for Hınıs og Karaçoban, øst for Varto og Muş, og vest for Malazgirt.


== Referanser ==
Alaska Aviation Heritage Museum

Alaska Aviation Museum ble opprettet i 1988 og ligger i Lake Hood Seaplane Base i Anchorage, Alaska. Dens oppgave er å bevare, vise og ære Alaskas flyhistorie, ved å bevare og vise historiske fly, gjenstander og memorabilia, og fremme allmenn interesse for luftfart og dens historie. Museet har over tretti fly på utstilling, en hangar for restaurering, flysimulatorer, to auditorier, og en Hall of Fame. Det vektlegger historiske fly, luftfart gjenstander og memorabilia som har bidratt til utvikling og fremgang av luftfart i Alaska, inkludert bushflyvning, og  Andre verdenskrig.


== Hall of Fame ==

2009: Ruth M. Jefford
2008: Kunst I Woodley
2007: Russel Merrill
2006: Merle "Mudhole" Smith
2005: Robert Campbell Reeve
2004: Bob Ellis
2003: Carl Ben Eielson
2002: Joe Crosson
2001: Ray Petersen
2000: Noel Wien


== Referanser ==
Hasköy (Muş)

Hasköy er en by med 26 639 innbyggere (2015) i den tyrkiske provinsen Muş. Den ligger nord for Güroymak og Mutki, sør for Korkut og øst for Muş.


== Referanser ==
Salahat Aghayev

Salahat Aghayev (født 4. januar 1991) er en aserbajdsjansk fotballspiller som spiller for den aserbajdsjanske klubben Inter Baku.


== Referanser ==


== Eksterne lenker ==
(en) Salahat Aghayev – UEFA 
(en) Salahat Aghayev – UEFA 
(en) Salahat Aghayev – Transfermarkt 
(en) Salahat Aghayev – national-football-teams.com 
(en) Salahat Aghayev – WorldFootball.net 
(en) Salahat Aghayev – Soccerway 
(en) Salahat Aghayev – EU-Football.info 
(en) Salahat Aghayev – PlaymakerStats.com 
(en) Salahat Aghayev – FBref
Korkut

Korkut er en by med 26 035 innbyggere (2015) i den tyrkiske provinsen Muş. Den ligger nord for Hasköy, sørvest for Bulanık, sørøst for Muş og vest for Ahlat.


== Referanser ==
Demirözü

Demirözü er en by med 8 655 innbyggere (2015) i den tyrkiske provinsen Bayburt. Den ligger nord for Otlukbeli og Çayırlı, sørøst for Köse, øst for Kelkit og vest for Bayburt.


== Referanser ==
Rindal kommunale Auto

Rindal kommunale Auto (RKA) var et rutebilselskap i Rindal på Nordmøre. Selskapet ble etablert i 1923 som fortsettelse av Rindal Automobilselskap.
Rindal Automobilselskap startet i 1912 rute Rindal-Surna. I tidsrommet 1917-1923 ble ruta kjørt av Rindal Handelsforening. Etter at RKA overtok driften i 1923 ble det i 1924 opprettet ruter Rindal-Svorkmo, i 1926 Rindal-Trondheim.
Utgangspunktet for virksomheten til RKA var Rindal kommune, med lokalruter i kommunen, personrute til Surna, og person- og godsruter til Trondheim.
I 1972 hadde RKA 31 helårsansatte og 25 vogner.
RKA hadde i alle år kjørt parallelt med rutene til Surnadal Billag. Bare lokalrutene i Rindal var eget rutenett. Fra 1970 hadde Møre og Romsdal fylke arbeidet aktivt med å redusere antall rutebilselskaper i fylket, ikke minst gjennom å slå sammen selskaper som kjørte på de samme strekningene. En utredning konkluderte med at RKA skulle gå sammen med Surnadal Billag. Dette skjedde i 1976. Da hadde Surnadal Billag byttet navn til Mørelinjen AS.


== Referanser ==


== Litteratur ==
Brønstad, O. (2016). Rindal kommunale Auto 1923-1976: ei pulsåre i lokalsamfunnet i over 50 år. Rindalsskogen: Eige forlag.
Haugen, K. R., Skudal, S., & Ottesen, H. (1966). Over til rutebil : avdeling Møre og Romsdal 1930-1965. Ålesund: NRF.
Ottesen, O., Helge, Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.
Aydıntepe

Aydıntepe er en by med 8 334 innbyggere (2015) i den tyrkiske provinsen Bayburt. Den ligger nord og vest for Bayburt, sør for Çaykara og øst for Gümüşhane.


== Referanser ==
Stor-Rensjön

Stor-Rensjön er en innsjø vest i Åre kommune i Sverige, ikke langt fra riksgrensa mot Norge.Prøvefiske i regi av Sveriges Lantbruksuniversitet har vist forekomst av ørret, røye og lake.


== Referanser ==
Angvik Auto

Angvik Auto var et rutebilselskap i Angvik, i dagens Gjemnes kommune, Møre og Romsdal.
Selskapet ble startet i 1925 av Kristian J. Angvik med flere.
Angvik hadde ruter fra Angvik-området til Molde. I 1935 ble Angvik Auto med i samarbeidet Mørelinjen, en samarbeidsrute om bussruter mellom Trondheim og Mørebyene. Angvik Auto kjørte strekningen Angvik-Molde. I Angvik var det ferjesamband til Tingvoll og i Molde til Vestnes der det var bussforbindelse videre til Ålesund. På 1950-tallet kjørte selskapet også turer hele veien Molde-Trondheim, og selskapet startet direkte godsrute Molde-Trondheim i 1958. I 1961 overtok selskapet også ruter Flemma-Molde (overtatt fra Nordmøre og Romsdal Billag), og i 1963 en siderute Angvik-Rausand.
I 1972 hadde Angvik Auto ni helårs ansatte og femten vogner.
1. april 1975 ble Angvik Auto overtatt av Surnadal Billag. Nytt firmanavn ble nå Mørelinjen AS. Angvik Auto ble dermed avviklet etter 50 år.


== Litteratur ==
Haugen, K. R., Skudal, S., & Ottesen, H. (1966). Over til rutebil : avdeling Møre og Romsdal 1930-1965. Ålesund: NRF.
Ottesen, O., Helge, Hjermann, L., Høsteng, A. K., Vollstad, K., Haugen, K. R., & Skudal, S. (2001). Rutebilnæring under omstilling 1965-2000. Molde: TL Møre og Romsdal.


== Referanser ==


== Eksterne lenker ==
Angvik Auto på DigitaltMuseum
Toorox

Toorox er en tidligere Linuxdistribusjon fra Tyskland som er basert på Gentoo. Distribusjonen leveres som en Live CD og benytter automatisk deteksjon og automatisk konfigurasjon, som er hentet fra Knoppix.
Distribusjonen benytter skrivebordsmiljøene GNOME, KDE og Xfce. Distribusjonen har 32-biter x86 (i686) og 64-biter x86-64 som plattform.
Versjon 06.2009 ble lansert 28. juni 2009. Siste versjon er 01.2013 og ble lansert 30. desember 2012.


== Eksterne lenker ==
Hjemmeside
Toorox, hos DistroWatch
Møbelringen Cup 2016

Møbelringen Cup 2016 var den 16. utgaven av Møbelringen Cup, en internasjonal håndballturnering for kvinner. Turneringen blir arrangert i DNB Arena i Stavanger fra 24. til 27. november 2016, som oppkjøring til Håndball-EM 2016 i Sverige.


== Resultater ==


== Toppscorer ==


== All-Star Team ==
Målvakt:  Kari Aalvik Grimsbø
Venstre ving:  Camilla Herrem
Høyre ving:  Anna Vyakhireva
Venstre back:  Veronica Kristiansen
Høyre back:  Mette Tranborg
Playmaker:  Darja Dmitrijeva
Strekspiller:  Marit Malm Frafjord


== Eksterne lenker ==
Offisielt nettsted
Mohammad Javad Zarif

Mohammad Javad Zarif Khonsari (persisk: محمدجواد ظریف‎, født 7. januar 1960) er en iransk diplomat, akademiker og utenriksminister i Iran fra 2013 til 2021. Han har hatt ulike diplomatiske roller og poster siden 1990-årene. Han er også professor på University of Tehran, hvor han underviser i diplomati og internasjonale organisasjoner. Han var leder for den diplomatiske gruppen fra Iran til USA fra 2002 til 2007. Zarif og Rouhani regnes som landets ledende reformpolitiker og er i konflikt med de konservative i regimet.


== Referanser ==


== Eksterne lenker ==
Offisielt nettsted 
(en) Mohammad Javad Zarif – kategori av bilder, video eller lyd på Commons 
(en) Mohammad Javad Zarif – galleri av bilder, video eller lyd på Commons 
(en) Mohammad Javad Zarif på Internet Movie Database 
Mohammad Javad Zarif på Twitter 
Mohammad Javad Zarif på Facebook 
Mohammad Javad Zarif på Instagram
Ali Akbar Salehi

Ali Akbar Salehi (persisk: علی‌اکبر صالحی‎, født 24. mars 1949 i Karbala i Irak) er en iransk diplomat og akademiker og leder av Irans atomenergiorganisasjon. Han var leder i denne organisasjonen fra 2009 til 2010, og ble igjen leder den 16. august 2013. Før han fikk sin nåværende posisjon var han utenriksminister i Iran fra 2010 til 2013. Han var også den iranske representanten i Det internasjonale atomenergibyrået fra 1998 til 2003.


== Referanser ==
Morten Kirkskov

Morten Kirkskov (født 28. mars 1963 i Sønder Omme i Jylland) er den dansk skuespiller, teaterinstruktør og forfatter. Fra 2011 til 2015 var han teaterdirektør på Aalborg Teater og 2015 ble han skuespillsjef på Det Kongelige Teater.Morten Kirkskov har medvirket i mere end 40 forestillinger på en lang rekke teatre bl.a. Aveny-Teatret, Café Teatret, Det Danske Teater, Mungo Park og Det Kongelige Teater, hvor han har vært ansatt i perioder.


== Filmografi (utvalg) ==


=== Filmer ===
2016: De standhaftige (som Niels)
2016: Flaskepost fra P (som Lars Bjørn)
2014: Fasandreperne (som Lars Bjørn)
2013: Kvinnen i buret (som Lars Bjørn)
2011: Dirch (som Ove Sprogøe)
2008: Det som ingen ved (som taler på Langeliniepaviljongen)
2007: Daisy Diamond (som instruktørassistent)
2004: Brødre (som offiser)
2004: Avgrunnen (som adoptivfar)
2001: En kort en lang (som Adrian)
1997: Mørkets øy (som Allan)


=== TV-serier ===
2018-2021: Friheden (som Berthelin)
2018: Greyzone (som Andreas Tange)
2017-2018: Herrens Veje (som Søren)
2014-2017: Arvingene (som Ole)
2013-2022: Badehotellet (som en herre fra København)
2011: Lykke (som dr. Fjeldmose)
2010-2022: Borgen (som Niels Erik Lund - departementsjef)


=== Manuskript ===
2011: Rosa Morena (sammen med Carlos Oliveira og Jens Dahl). (Filmen ble nominert innen flere kategorier til Robertprisen i 2012, blant annet i kategorien for årets manuskript.)


== Referanser ==


== Eksterne lenker ==
(en) Morten Kirkskov – kategori av bilder, video eller lyd på Commons 
(en) Morten Kirkskov på Internet Movie Database 
(sv) Morten Kirkskov i Svensk Filmdatabas 
(da) Morten Kirkskov på Filmdatabasen 
(da) Morten Kirkskov på danskefilm.dk 
(da) Morten Kirkskov på danskfilmogtv.dk 
(da) Morten Kirkskov på Scope 
(fr) Morten Kirkskov på Allociné 
(en) Morten Kirkskov på AllMovie 
(en) Morten Kirkskov hos The Movie Database
Ernest Moniz

Ernest Jeffrey Moniz (født 22. desember 1944 i Fall River i Massachusetts i USA) er en amerikansk kjernefysiker og USAs energiminister under Barack Obama fra 2013 til 2017, da han gikk av ved slutten av president Obamas andre (og siste) periode.


== Liv og virke ==


=== Bakgrunn ===
Ernest Moniz er sønn av Georgina (Pavão) Moniz og Ernest Perry Moniz, som begge var barn av portugisiske innvandrere til USA fra øya São Miguel på Asorene, en øygruppe i Atlanterhavet. I Bristol County i Massachusetts, der Fall River ligger, er (2015) portugisisk-amerikanere det største enkeltstående innvandrersegmentet.Moniz studerte fysikk ved Boston College (Bachelor of Science 1966) og tok doktorgrad i teoretisk fysikk i 1972 ved Stanford University.


=== Akademiker ===
Som postdoktor var han 1971/72 ved CEA i Saclay og 1972/73 ved University of Pennsylvania. Fra 1973 underviste han først som assistant professor og fra 1983 som professor ved MIT. Fra 1991 til 1995, og fra 1997 til 2001, ledet han fysikkfakultetet der, og var fra 1983 til 1991 direktør ved Bates Linear Accelerator Center. 
Fra 1976 var han også rådgiver ved Los Alamos National Laboratory, der han var gjesteforsker i 1976. Han befatter seg med kjernefysikk og om energispørsmål.


=== Politikk ===
Fra 1995 til 1997 arbeidet Moniz ved den amerikanske presidents Executive Office som leder for vitenskapspolitikk. Fra 1997 til 2001 var han statssekretær i Energidepartementet. 
I 4. mai 2013 ble han utnevnt av president Barack Obama som Steven Chus etterfølger som USAs energiminister. Han tiltrådte den 21. mai 2013.
Moniz spilte en viktig rolle under forhandlingene om det iranske atomprogrammet, der han hadde direkteforhandlinger om tekniske detaljer med den iranske atomenergiministeren Ali Akbar Salehi.


== Utmerkelser ==
Moniz har mottatt storkors av den portugisiske Infante Dom Henriks orden.


== Referanser ==
Litrix Linux

Litrix Linux er en tidligere  Linuxdistribusjon fra Brasil som er basert på Gentoo. Distribusjonen leveres som en Live CD/DVD og benytter automatisk deteksjon og automatisk konfigurasjon av maskinvare.
Distribusjonen benytter vindusbehandleren Openbox og skrivebordsmiljøet GNOME. Distribusjonen har 32-biter x86 (i586) og 64-biter x86-64 som plattform.
Versjon 1.1 ble lansert 24. mars 2004. Siste versjon er 11-12 og ble lansert 23. desember 2011.


== Eksterne lenker ==
Hjemmeside
Litrix, hos DistroWatch